Til að ná árangri er algjört lykilatriði að : Mæta vel í tíma Fylgjast vel með Fara vel yfir námsefnið Skoða - kennslustund - bökkun - upprifjun Það er staðreynd að endurtekning og upprifjun er nauðsynleg við að tileinka sér nýja þekkingu . Ein af mörgum góðum lestraraðferðum byggir á þessari staðreynd . Hún er í fjórum megin þrepum : Skoða - áður en farið er í tíma er námsefni hans skoðað samkvæmt kennsluáætlun eða fyrirmælum kennara . Þá er litið yfir viðkomandi kafla , fyrirsagnir lesnar og e.t.v. fyrstu setningar í hverjum undirkafla . Þannig fæst hugmynd um hvaða námsefni verði til umfjöllunar . Kennslustund - vera dugleg / ur að fylgjast með , glósa niður aðalatriði , gott að koma sér upp stikkorðum til að flýta fyrir . Mikilvægt er að vera virk / ur og með athygli við það sem fram fer . Bökkun - líta yfir glósur í lok dags . Lesa svo vel yfir námsefnið eftir áherslum kennarans í tímanum . Huga að virkni á meðan lesið er t.d. með því að bæta inn í glósurnar . Upprifjun - skoða vikulega / mánaðarlega yfir glósur og jafnvel fyrirsagnir og rifja þannig upp . Spyrja sjálfan sig spurninga úr námsefninu og svara þeim . Jákvætt viðhorfÍ öllu námi er einn mikilvægur þáttur sem gjarnan gleymist en það er trú á sjálfan sig . Það er mjög mikilvægt að tileinka sér jákvæða hugsun og trúa því í raun að manni takist að ná þeim námsmarkmiðum sem maður hefur sett sér . Hugsun sigurverans þarf að vera til staðar - ég get það sem ég vil . Stuðningur námsráðgafaEf nemandi vill frekari stuðning við að bæta vinnubrögð í námi getur hann leitað til námsráðgjafa sem aðstoðar hann við að skipuleggja námið og bæta námstækni sína s.s. tímastjórnun , glósugerð , lestraraðferðir og fleira .